**Rezultati natjecanja i smotri školske godine, 2020. 2021. Prvi u prvoj**

Unatoč školskoj godini koju je obilježila Covid kriza, promjena u organizacije dnevnog školskog ritma, izmjena različitih oblika polaženja nastave, naši su učenici, uz motiviranje i rad svojih učitelja- mentora, postigli iznimne rezultate na natjecanjima i smotrama ove nastavne i školske godine.

U našoj školi, ove školske godine, ukupno je provedeno 15 različitih natjecanja i smotri. Samo na školskoj razini, prva četiri mjesta osvojilo je čak 89 učenika. Od tog je broja dio učenika sudjelovalo na više različitih natjecanja.

Na ž**upanijskoj** razini predstavljalo nas je **32** učenika s osvojenih **5 prvih** mjesta iz: Geografije, Matematike, Informatike, Robotike, a za smotru LIDRANO 3 učenika. Iva Lijović i Nina Vicić, mentor Jonatan Car, Matija Lončarević, mentorica, Marijanka Kapac, Matija Lončarević i Vinko Ravenščak, mentor Goran Jarčov te Nino Novaković, Petar Okrugić i Nina Vicić, menorice, Sanja Sabljak i Mateja Ištok.

**Od navedenih, dvoje je učenika pozvano na državnu razinu susreta.**

**Nina Vicić sa svojom mentoricom, učiteljicom Matejom Ištok za smotru LIDRANO i Vinko Ravenščak sa svojim mentorom Goranom Jarčovom, za područje Tehnička kultura 63. NMT 2021./Robotika.**

Pored navedene razine državnih susreta s izuzetnim ponosom spominjemo međunarodnu **prestižnu Europsku eTwinning nagradu 2021**. koju su dobili učenici iz naše PŠO Ciglena i njihova mentorica, **učiteljica Danica Barišić: Nina Bartolić, Dominik Dolanjski, Ivona Kraljić, Lana Lalić, Mateo Pešić i Patricija Pintarić.** Među 870 projekata prijavljenih ukupno je odabrano 13 projekta, a navedeni učenici i njihova mentorica su autori i realizatori pobjedničkog projekta "[Animal Friends in an Animal-Friendly World](https://twinspace.etwinning.net/89861/home%22%20%5Co%20%22poveznica%20na%3A%20https%3A//twinspace.etwinning.net/89861/home)" u kategoriji 7-11 godina u kojem je sudjelovalo ukupno 13 škola iz Hrvatske, Grčke, Turske, Ukrajine, Italije i Rumunjske.

I na kraju ovogodišnje nominacije za nagradu Zlatno pero najboljem učeniku/ci generacije bile su dokaz koliko naši učenici, njihovi roditelji i učitelji kao poticatelji ulažu truda, volje i želje u brojne izvannastavne i izvanškolske aktivnosti, projekte i društveni angažman. Naši najbolji ove godine jesu: Dominik Dolanjski, Lana Lalić, Leon Tominac, Nina Bartolić, Borna Ćurić, Laura Vlainić, Leon Klemše, Petra Aušperger, Naomi Marušić, Nina Vicić, Paula Dukić i Sara Gičev.

A ovogodišnja dobitnica nagrade Zlatno pero koja se, uz ostalo, ističe kao vrsna sportašica i aktivno angažirana u široj društvenoj zajednici u okviru brojnih udruga za promicanje svijesti o bolesti dijabetesa i uspješnog nošenja s njom, za najboljeg/u učenka/cu generacije 2020. 2021. proglašena je učenica, **Petra Aušperger**.

**Evo nekoliko izjava nekih naših prvaka koje je rijetko koga ostaviti ravnodušnim:**

**Petra Aušperger - Dobitnica nagrade Zlatno pero**

Sretna sam što sam ja dobitnica nagrade Zlatno pero. Zahvalila bih svim učiteljima i učiteljicama koje su sudjelovale u mom obrazovanju i bili mi podrška. Posebno bih istaknula prof. Sanju Sabljak i prof. Matiju Novoseleca koji su me vodili na razna natjecanja. Također bih se zahvalila bivšoj razrednici Martini Supančić koja me je motivirala i davala mi podršku u dobrim i lošim trenutcima. Za sve moje uspjehe u školovanju motivirao me moj dijabetes s kojim sam željela pokazati drugim osobama s nekom bolešću da se sve može ostvariti usprkos bolesti uz puno truda, rada i volje.

**Vinko Ravenščak – Državno natjecanje**

Mnogi nastavnici su me naveli svojim predavanjima da mijenjam stavove i počinjem drugačije razmišljati i o svojim interesima i možda o svojoj budućnosti. Svaki nastavnik unosi sebe u predmet i zbog toga ga čini svojim, nekako posebnim. Zbog toga volim školu i sve nastavnike koji nas uče, radi te raznolikosti predstavljanja predmeta kojega predaju i koji ostavljaju
u nama neizbrisive tragove koje slijedimo i ne osjećajući – da ih slijedimo!

**Nina Vicić – Državno natjecanje**

Malo je reći da sam bila sretna. Taj uspjeh, odlazak na Državni Lidrano je nešto o čemu sam sanjala, nešto za što sam radila i trudila se. Stvarno mi puno znači. Najprije, hvala dugujem svojoj obitelji. Oni su uvijek bili uz mene i na svakom koraku bili su najveća podrška, u svemu. Htjela bih se zahvaliti svim učiteljima i učiteljicama koji su bili dio mog putovanja kroz osnovnu školu, posebno mojoj razrednici, učiteljici Heleni Gustović Ljubić, mojoj mentorici, Mateji Ištok i učiteljici Željki Šunjić, učiteljici Kristini Prašnički. To su četiri učiteljice koje su ostavile najdublje tragove u mom životu. Hvala ide učiteljima: Danici Barišić, Jeli Galunić, Tomislavu Potaku, Jonatanu Caru i svakom tko je svoje vrijeme uložio u mene kako bih dodatno učila i kako bih zajedničkim radom postigli uspjeh na natjecanjima. Hvala pedagoginji Zdenki, na svemu. Hvala mojim prijateljima, mom 8.a. i svima onima koje nisam tu nabrojala. HVALA! Hvala svima koji su mi na bilo koji način uljepšali ovih osam godina školovanja.

**Dominik Dolanjski –Međunarodna nagrada**

Kada smo dobili nagradu bili smo sretni i pomalo iznenađeni. BIli smo uzbuđeni kada je ta vijest izašla u novinama i kada smo čuli da će u našu područnu školu doći televizija.

 **Ivona Kraljić -** **Međunarodna nagrada**

Jako mi je drago što je naš projekt izabran kao najbolji jer smo se trudili svi da bude što bolje. Žao nam je što ove godine odlazimo jer bi i dalje htjeli nastaviti s našim projektima s učiteljicom.

**U ime ravnateljice, stručnih suradnica i svih učitelja, iskrene čestitke vrijednim učenicima i njihovim mentorima. Ponosni smo na vas!**